**Témanapterv**

|  |  |
| --- | --- |
| **Témanap címe** | A karácsony közössége |
| **Évfolyam** | 4. |
| **Szerző(k)** | Farkas Lászlóné, Kovács Zsuzsa |

|  |
| --- |
| **Az témanap céljai:** * A tanulók megismernek a karácsonyi ünnepkörhöz tartozó történetet.
* Aktívan részt vesznek a mozgáskultúrájukat is fejlesztő szerepjátékokban.
* A dramatikus játékokban kifejezik gondolataikat, érzelmeiket, véleményeiket.
* A foglalkozáson megismert – eddig számukra ismeretlen – szavakat használják a nap végén, ezek a szavak beépülnek aktív szókincsükbe.
* Gondolataikat, érzéseiket, véleményeiket több mondat összekapcsolásával pontosan fejezik ki.
* A szöveg megértését a feladatok hibátlan vagy minimális hibával (1-2 hiba) történő megoldásával bizonyítják.
* A játékos feladatok, dramatikus játékok segítségével átélik a történetet.
* Minden gyermek bekapcsolódik a játékos feladatokba, kooperatív munkába.
* A feladatok megoldása során együttműködnek társaikkal, figyelnek egymásra, felfedezik a közös munka örömét.
* Elfogadják párnak azt a társukat, aki véletlenül kerül hozzájuk.
* Véleményüket udvariasan fogalmazzák meg.
* A történetet annak szerveződése, logikája szerint játsszák el.
* Megtapasztalják az alkotás örömét, fejlődik alkotó fantáziájuk, kézügyességük, esztétikai és szépérzékük.
* Érzelmileg is felkészülnek az ünnepre, érzéseiket szóban megfogalmazzák.
* A foglalkozások által részesei lesznek annak, hogy a világ tárgyai létrehozhatók, és erre ők is képesek.
* Megismerik a téli erdő élővilágát.
* Felismerik, kiválasztják az erdő jellemző növényeit.
* Megnevezik erdei állatok tulajdonságait.
* Rácsodálkoznak az erdő szépségére, Isten teremtett világára.
* Megtapasztalják az Istennel közösségben lenni érzését, bizonyságtételt fogalmaznak meg.
 |
| **Idő** | **Szakaszok és célok** | **Tanulói tevékenységek** | **Tanári tevékenységek** | **Munkaforma/****Módszer** | **Tananyagok/****Eszközök** | **Megjegyzések** |
|  | **Ráhangolódás szakasza – előzetes felkészülés (a témanapot megelőző nap):**Elfogadják társnak azt a társukat, aki véletlenül kerül hozzájuk. | A témanap feldolgozását megelőzően egy héttel *csoportokat* *alakítanak* az alábbiak szerint:A táblán a következő foglalkozások szókártyái találhatóak:* meteorológus
* néprajzkutató
* erdész
* vadász

Minden gyermek ahhoz a szókártyához *áll*, amely foglalkozás számára a legszimpatikusabb. Az egy-egy szókártyánál álló tanulókból alakulnak meg a csoportok.  | *Ismerteti* a feladatot, *koordinálja* a csoportalakítást.Az egyes szókártyáknál álló tanulókból 4-4 fős *csoportokat* *alakít*: egymás mögé állítja a tanulókat, az első 4 gyerek kerül egy csoportba, a következő 4 egy másik csoportba stb.*Figyel* arra, hogy az egyes szókártyák mellett azonos létszámú gyerekcsoport álljon.Amennyiben egy-egy szókártyánál túl sok tanuló áll, tetszése szerint *átrendezi* őket másik szókártyához. | frontális munka | Szókártyák:METEOROLÓGUSNÉPRAJZKUTATÓERDÉSZVADÁSZ | A csoportalakítás történhet úgy is, hogy a pedagógus az osztály létszámának megfelelő darabszámban elkészíti a szókártyákat, s minden tanuló egy-egy kártyát húz. Amelyiket húzta, az lesz az ő foglalkozása. |
|  | A feladatok megoldása során együttműködnek társaikkal, figyelnek egymásra. | Csoportokban *felkészülnek* a témanapra az alábbiak szerint (a csoportok ppt-t vagy prezit is készíthetnek a felkészülés során az adott témáról – ez az ő választásuk:Meteorológusok: a pedagógus által megadott linken elolvassák a különböző felhőtípusok jellemzőit, megnézik a fényképüket. Egymás között beosztják, ki melyik felhőtípusból készül fel alaposan.Önállóan felkészülnek az adott felhőtípusból a témanapra.Néprajzkutatók: András-naphoz kötődő népszokásokat gyűjtenek szülőktől, nagyszülőktől, internetről, könyvtárból. A csoporttagok önállóan összegyűjtik a népszokásokat, majd összeülnek, egyeztetik őket, s megbeszélik, ki melyik népszokásról beszél majd az osztálynak.Vadászok: állatok lábnyomai után *kutatnak* a mellékletben ajánlott könyvekben és az ajánlott linkeken.Erdészek: növények után *kutatnak* a mellékletben ajánlott könyvekben és az ajánlott linkeken. | *Megadja* a tanulók számára a linket, amelyen a felhőtípusok képét és leírását elérik: <http://www.tankonyvtar.hu/hu/tartalom/tamop412A/2010-0019_hidrologia-hidraulika/ch05s04.html>. *Kijelöli* a négy felhőtípust, amelyből a felkészülést kéri. Emellett nyomtatott formában is odaadja a tanulóknak a négy felhőtípus jellemzőit és képeit. Ez arra az esetre szolgál, ha a tanulók valamilyen oknál fogva nem tudják megnyitni a linket.*Ismerteti* a feladatot. *Felhívja* a tanulók figyelmét, hogy az internetről is gyűjthetnek a naphoz kötődő népszokásokat. Megadja a tanulók számára a linket: <http://www.sulinet.hu/oroksegtar/data/telepulesek_ertekei/Penyige/pages/2_jeles_napi_szokasok.htm> *Odaadja* a tanulóknak a levelet.*Odaadja* a tanulóknak a levelet. | kooperatív munka | a tanulók számára a felkészüléshez számítógép;kinyomtatott formában a felhőtípusokNyomok – levél a felkészüléshez c. mellékletben található anyag.Fák – levél a felkészüléshez c. mellékletben található anyag | A felhőtípusok jellemzői és a fényképek az alábbi mellékletben találhatóak:Alsó\_4\_evf\_16\_tmcs\_sanyag3\_FLMegoldható úgy is a feladat, hogy a csoporttagok együtt keresik fel a szülőket, nagyszülőket, a könyvtárat, s közösen gyűjtik össze a népszokásokat.A naphoz kötődő népszokások pl.: András-pogácsa, derelyefőzés, ólomöntés, szalmakoszorú dobálás, hagyma kalendárium, gyümölcsfaág virágoztatása.Az alábbi linkekről is gyűjthető a naphoz kötődő népszokás: <https://player.nkp.hu/play/224437/false/undefined> (57.o.)Az előzetes felkészüléshez a levél az alábbi mellékletekben található: Alsó\_4\_evf\_16\_tmcs\_sanyag9\_FLAlsó\_4\_evf\_16\_tmcs\_sanyag15\_FLAz előzetes felkészüléshez a levél az alábbi mellékletekben található: Alsó\_4\_evf\_16\_tmcs\_sanyag15\_FL |
| 5 perc | **Ráhangolódás szakasza – témanap:**A feladatok megoldása során együttműködnek társaikkal, figyelnek egymásra. | Az egymás mellett ülő tanulópárok puzzle játékot *játszanak*: egy osztályképet állítanak össze az alábbi linken: <https://goo.gl/vqsKmu> (a link a böngésző címsorába bemásolva nyitható meg) vagy nyomtatott formában kiadott kép segítségével.  | *Ismerteti* a feladatot.Szükség esetén a tanulópároknak *kiosztja* nyomtatott formában a puzzle képdarabjait. | páros munka | tanulópáronként egy-egy tablet vagy okostelefonVAGYkinyomtatott formában tanulópáronként egy-egy osztálykép feldarabolva | Lehetőleg online formában oldják meg a feladatot a tanulópárok. Amennyiben erre nincs lehetőség, csak abban az esetben használjuk a nyomtatott formátumú képeket. A kinyomtatható formátumú kép az alábbi mellékletben található: Alsó\_4\_evf\_16\_tmcs\_sanyag5\_FLTovábbi ötlet meríthető az alábbi linkről: <https://kozossegekhete.hu/>  |
| 5 perc | Gondolataikat, érzéseiket, véleményeiket több mondat összekapcsolásával pontosan fejezik ki.Véleményüket udvariasan fogalmazzák meg. | *Véleményt nyilvánítanak* arról, hogy miért hiányozhat a közösség számára annak hiányzó tagja; miért jó közösségben élni. | *Kifejti véleményét* a témával kapcsolatban. | frontális munka | A tanulópárok által összeállított kép nyomtatott vagy digitális formában. |  |
| 5 perc | **Jelentésteremtés szakasza:**Figyelmesen hallgatják a történetet. | *Meghallgatják* **Garay Adnrás: Karácsonyi történet** c. szövegének rövidített változatát.  | *Felolvassa* a történetet. | frontális munka | Garay András: Karácsonyi történet c. szövegének rövidített változata | A történet szövege az alábbi mellékletben található: Alsó\_4\_evf\_16\_tmcs\_sanyag1\_FLA történet forrása: <http://havannacsoport.hu/index.php/karacsonyi-toertenetek/garay-andras-karacsonyi-toertenet> A teljes történet az alábbi linken is elérhető:<http://digitalia.lib.pte.hu/?page_id=3119>  |
| 5 perc | A megismert szavakat használják a nap végén, ezek a szavak beépülnek aktív szókincsükbe. | Csoportonként közösen *megoldják* a trimino játékot. A játékban a hasonló jelentésű szavakat, szókapcsolatokat *párosítják*.Ellenőrzés során *felolvassák* a kialakított párokat (minden párt más-más tanuló).*Jelentkeznek*, amennyiben előfordul olyan szó a történetben, amit nem értettek, s a trimino játékban nem fordult elő. Amelyik tanuló ismeri a felmerült szó jelentését, *megmagyarázza* azt. | *Elmagyarázza* a játék menetét, szükség esetén *facilitál*.Interaktív táblán *kivetíti* a helyes megoldást.Amennyiben a tanulók az újonnan felmerült szavak jelentését nem tudják megmagyarázni, a pedagógus *magyarázza meg* azt. | csoportmunka | Trimino játék a csoportok számának megfelelő darabszámban kinyomtatva;számítógép, interaktív tábla | A trimino játék az alábbi mellékletben érhető el: Alsó\_4\_evf\_16\_tmcs\_sanyag2\_FL |
| 5 perc | A feladatot hibátlanul oldják meg. | A történet vázlatpontjait *sorba* *rendezik* a történet szerinti időrendben.Ellenőrzés alkalmával egy tanuló *felolvassa* a helyes megoldást, a többi gyermek *helyesbíti* az esetleges hibás megoldást. | *Ismerteti* a feladatot, szükség esetén *facilitál*. | egyéni vagy páros munka | számítógép, interaktív tábla vagy tabletek vagy okostelefonok vagy kinyomtatott formában a történet összefoglaló mondatai | Amennyiben tabletek vagy okostelefonok nem állnak rendelkezésre, nyomtatott formában kapják meg a gyerekek a történet összefoglaló mondatait, s így rendezik azokat sorba.A feladat az alábbi linken érhető el:https://learningapps.org/display?v=pk9xz76pk18 |
| 5perc | Minden tanuló bekapcsolódik a kooperatív munkába.A feladat megoldása során együttműködnek társaikkal, figyelnek egymásra. | Az előzetes felkészülés alapján a ***meteorológusok csoportja*** *beszámol* az osztály tanulóinak néhány felhőtípus jellemzőiről (cirrus, altrostratus, stratus, cumulus). Egy-egy felhőtípust a csoporton belül egy-egy gyerek ismertet, közben kivetíti vagy nyomtatott formában a táblára kiteszi az adott felhőtípus képét.Amennyiben ppt-t vagy prezit készítettek a gyerekek, azt mutatják be.Amennyiben több meteorológus csoport is volt, az egyik csoport megtartja beszámolóját, a másik csoport szükség esetén kiegészíti a beszámolót. | *Kihívja* a meteorológus csoportot a beszámoló megtartására.  | kooperatív munka,frontális munka | a felhőtípusok képének és leírásának nyomtatott változataa felhőtípusok képének kivetítése esetén számítógép és interaktív tábla | A felhőtípusok képét ki is vetítheti a pedagógus a nyomtatott verzió helyett.Koncentráció a környezetismeret tantárggyal.A felhőtípusok képe és a leírások a következő mellékletben találhatók: Alsó\_4\_evf\_16\_tmcs\_sanyag3\_FL |
| 15 perc | Minden gyermek bekapcsolódik a kooperatív munkába.Gondolataikat, véleményüket több mondat összekapcsolásával pontosan fejezik ki. | A 4 fős csoportok 3 fős csoportokká alakulnak: Minden csoportból *kijön* egy önként vállalkozó tanuló, így az asztaloknál 3 fős csoportok leesznek. A kint lévő tanulók szimpátia alapon rendeződnek 3 fős csoportokba.A csoportok *láncrajzolással* értelmezik az alábbi mondatrészeket: 1. „letették terhüket a hegyek koszorúja övezte völgyben.”
2. „városias, hosszú szállingózás.”
3. „vastag bunda alá került a táj, a falu”

A csoporttagok mindegyik *felírja* egy rajzlapra a fenti mondatrészek közül az egyiket. A csoporttagok összedugják a fejüket, *megbeszélik,* hogy mit fognak rajzolni az adott mondatrészhez kapcsolódva. Minden csoporttag a saját mondatrészének megfelelően *elkezdi* *a* *rajzolást*.3 percig *dolgoznak* a gyerekek, majd *rajzot* *cserélnek*. *Elolvassák* az újonnan kapott rajzlapon lévő vázlatpontot, *megnézik,* mit rajzolt társuk, s *folytatják* a munkát. Újabb 3 perces rajzolás után újabb csere következik. Mindaddig *cserélik* a rajzokat, amíg a csoport minden egyes tagjához mindes egyes rajzlap odakerül.Ezután a csoporttagok *összedugják a fejüket,* s *megbeszélik,* hogy az előzetesen megbeszélteket sikerült-e teljesíteniük, mit kellett volna másképpen ábrázolniuk.Ellenőrzés során az egyik csoport tagjai *kiállnak* az osztály elé, s a náluk lévő rajz segítségével *megmagyarázzák* az osztály többi tagjának, ők hogyan képzelték el az adott mondatrészek jelentését. Az osztály többi tagja *hozzászól* a kint lévő csoport munkájához: ugyanígy vagy másképpen képzelték el az adott mondatrészek jelentését.A feladat megoldása után a csoportok visszarendeződnek az eredeti állapotba. | *Elmagyarázza* a feladatot, *irányítja* a feladatmegoldást. | kooperatív munkaegyéni munka | tanulónként egy-egy rajzlap, színes ceruzák | Koncentráció a rajz és vizuális kultúra tantárggyal. |
| 2 perc |  Minden gyermek figyel a pedagógus ismertetésére. | *Figyelnek* a pedagógus ismertetésére. | *Ismerteti* a tanulókkal, hogy a Kömöge hegy a romániai Bodoki-hegység legmagasabb hegye.*Bemutatja* az elhelyezkedését a térképen és képet is mutat a hegyről. | frontális munka | számítógép, interaktív táblavagy a térkép és a kép kinyomtatott példányai a csoportoknak megfelelő darabszámban | A térkép és a kép az alábbi mellékletben található: Alsó\_4\_evf\_16\_tmcs\_sanyag4\_FLA képek az alábbi linkeken érhetők el: <https://hu.wikipedia.org/wiki/K%C5%91_m%C3%B6ge#/media/File:K%C5%91_m%C3%B6ge.jpg> <https://hu.wikipedia.org/wiki/K%C5%91_m%C3%B6ge>  |
| 10 perc | Hibátlanul olvasnak hangosan.A témához kapcsolódó, pontos kérdéseket fogalmaznak meg. | Az András-naphoz kapcsolódó népszokásokat, könyvajánlásokat *felolvassák* az osztály számára csoportonként (a felkészülés során már megbeszélik, hogy ki melyik részt, melyik népszokást olvassa fel), vagy bemutatják az elkészített ppt-t vagy prezit.Az osztály tanulói az adott csoportnak *kérdéseket fogalmazhatnak meg* a gyűjtött népszokásokkal vagy könyvajánlásokkal kapcsolatban. | *Irányítja* a felolvasás menetét.*Kérdéseket fogalmaz meg* az adott csoport számára a gyűjtött népszokásokkal kapcsolatban. | csoportmunkafrontális munka | A csoportok által gyűjtött népszokások leírt változatai, leírt könyvajánlások | A témanap feldolgozását megelőzően egy héttel a csoportok előzetes feladatként kapják, hogy gyűjtsenek, s írjanak le András naphoz kapcsolódó népszokásokat szüleik, nagyszüleik segítségével vagy a könyvtárban búvárkodjanak, s készítsenek könyvajánlást az adott témában talált könyvről (készíthetnek ppt-t vagy prezit.Koncentráció a környezetismeret tantárggyal. |
| 15 perc | A csoporttagok együttműködnek egymással, figyelnek egymásra.Megtapasztalják az alkotás örömét, fantáziadús, esztétikus munkadarabokat készítenek. | A csoportok *megépítik* a falut gyufásdobozok, vessző, vatta felhasználásával:* gyufásdobozok lesznek a házak, ezeket *bevonják* színes papírral
* a vatta segítségével havat varázsolnak a tájra
* a vesszők elhelyezésével a fákat jelenítik meg.

A csoporttagok *beosztják* egymás között a munka fázisait: * először minden csoporttag két házat elkészít
* ezután két csoporttag az elkészült házakból kialakítja a faluban két utcát,
* két csoporttag pedig vattából havat varázsol a házakra, utcákra, s az utcákon elhelyezi a vesszőket.

A csoportok a tanári asztalra kiviszik alkotásaikat, s összeállítják belőle a komplett falut. A falu mögé rajzlapból a pedagógussal közösen kialakítanak egy hegyet (ez lesz a Kömöge).Az összeállított terepasztal segítségével szóban megfogalmazzák, hogy mit jelent a következő szövegrészlet: „Mesevilágot varázsolt a környékre.” | *Elmagyarázza* a feladatot, szükség esetén *facilitál*. | kooperatív munka | tanulónként 2-2 gyufásdoboz, színes papírok, olló, ragasztó, csoportonként néhány kis méretű vessző, vatta, 1 db rajzlap | Koncentráció a technika tantárggyal. |
| 8 perc | Gondolataikat több mondat összekapcsolásával pontosan fogalmazzák meg.Együttműködnek társaikkal, figyelnek egymásra. | Szinkronizálás játék – minden csoport más-más részét *szinkronizálja* a bekezdésnek:* kukoricacsutkán csúszás
* csúszkálás
* ródlizás
* Márton tréfálkozásai
* az anya szerető gondoskodása

A szinkronizálás játék alkalmával kettős szereposztást alkalmazunk a történet fenti szerepeire. (A gyerekek csoporton belül megbeszélik, ki lesz az a két csoporttag, aki kiáll játszani, s közösen beszélik meg azt is, mit mondjon a beszélő és mit csináljon a némán játszó szereplő.)Az azonos szerepet játszók egyike némán játszik. A másik tag beszél, ő adja a szereplő hangját. A csoportok előadásai után értékelik a tanulók egymás munkáját mosolygós vagy szomorú smile-k felmutatásával. | *Elmagyarázza* a feladatot, *irányítja* a munkát.*Értékeli* a csoportok munkáját. | kooperatív munkafrontális munka |  |  |
| 2 perc | Gondolataikat pontosan, lényegretörően fogalmazzák meg. | *Jut eszembe játék* a közösséggel kapcsolatban. * Az egyik tanuló elkezdi a játékot: Jut eszembe a közösségről…
* Labdát dob annak az osztálytársának, akitől szeretné hallani, hogy neki mi jut eszébe a közösségről.
* A játék 2 percig így folytatódik.
 | *Irányítja* a játékot. | frontális munka | labda |  |
| 10 perc | Minden tanuló bekapcsolódik a kooperatív munkába. Gondolataikat, érzéseiket pontosan fogalmazzák meg. | *Dramatizálás, színjáték* játékot játszanak: a csoportok előzetes felkészülés után párbeszéddel *megjelenítik* az esti tréfálkozásokat.  | *Elmagyarázza* a feladatot. | kooperatív munka |  |  |
| 4 perc | Mondani-valójukat pontosan fogalmazzák meg. | Páros beszélő játék: minden tanuló *elmeséli* a párjának, hogy a családjukba hogyan kerül karácsonykor fa? Összesen 2 perc áll a tanulópár rendelkezésére a meséléshez.A párok által érdekesnek talált történetet hangosan is elmondják a gyerekek. | *Elmagyarázza* a feladatot, *irányítja* a hangos mesélést. | páros munka |  |  |
| 4 perc | Gondolataikat pontosan fogalmazzák meg, több mondatot összekapcsolnak. | Belső hang játékot játszanak: * A csoportok fele a következő helyzethez kapcsolódva: az apa fogja a fejszét, s elindul a hegy felé.
* A csoportok másik fele a következő helyzethez kapcsolódva: a gyerekek az ablakon át nézik a távozó apát.

A gyerek az apa, illetve az ablakon át figyelő gyerekek helyzetébe *beleélik* magukat.Szóban *megfogalmazzák,* mit gondolhat az adott szereplő az adott helyzetben. Minden csoport egy-egy gondolatot talál ki. |  |  |  |  |
| 20 perc | Minden tanuló bekapcsolódik a kooperatív munkába. Gondolataikat, véleményüket pontosan fogalmazzák meg. | *Lácfogalmazást készítenek* – Milyen tájat láttak a gyerekek az ablakból? – leírás készítése.* A csoporttagok választanak maguknak egy színt, amivel írni fognak.
* Közösen megbeszélik, mi fog a fogalmazásba kerülni az adott témával kapcsolatban.
* A csoport minden tagja a saját füzetébe leírja a fogalmazás első mondatát.
* A füzetet továbbadja társának, s ő is kap egy füzetet.
* Elolvassák a kapott füzetben lévő mondatot, majd folytatják azt.
* Minden füzet kétszer megy körbe.
* Minden tanuló egy-egy mondattal egészíti ki a fogalmazást. Amennyiben hamarabb elkészül, még nem lehet cserélni, segíthet valamelyik csoporttagnak a helyesírásban.
* Minden csoport esetében annyi fogalmazás keletkezik, ahány tanulóból áll a csoport.

A csoportok felolvassák egymásnak a keletkezett leírásokat, s eldöntik, melyik az a leírás, amit az osztály előtt is felolvasnak. A csoportok egy leírást felolvasnak az osztály előtt is. | *Elmagyarázza* a feladatot, szükség esetén *facilitál.* | kooperatív munka | füzet, minden tanuló számára egy-egy színes ceruza | A fogalmazásba beleszőhetik a tanulók saját tapasztalataikat arról, hogy milyen nagy hóban járni? |
| 10 perc | Gondolataikat, érzéseiket több mondat összekapcsolásával helyesen fogalmazzák meg.  | A tanulók a teremben elhelyezett téli képek közül *választanak* egyet. *Odaállnak* ahhoz a képhez, amelyik nekik a leginkább kedves, ahol, ha most tehetnék, sétálnának egyet. Majd a kiválasztott képhez kapcsolódva *elmondják* gondolataikat. | *Ismerteti* a feladatot.*Meghallgatja* a gyerekek gondolatait. *Visszakérdez*, *megköszöni*, hogy a gyerekek bizalommal mondták el érzéseiket. | frontálisegyéni | képekbluetech | Képeken különböző téli táj jelenjen meg, különböző erdőtípusokat keressünk. (Lombos erdő, fenyőerdő)Képek javaslata az alábbi mellékletben található:Alsó\_4\_evf\_16\_tmcs\_sanyag6\_FL |
| 5 perc | Saját élményeiket több mondat összekapcsolásával fogalmazzák meg. | *Megnézik* a képeket. *Válaszolnak* a feltett kérdésekre. *Elmondják* saját élményeiket | Képeket *vetít* *ki*, melynek kapcsán beszélgetést *kezdeményez*, kérdéseket fogalmaz meg:Milyen érzés volt egy ilyen tájon sétálni? Milyenek voltak a megfagyott növények? Milyen hangokat hallottál? Kivel élted át az élményeidet? | frontálisan irányított egyéni munka | Téli képek kivetítve vagy a táblára felhelyezve | A kivetítendő képek az alábbi mellékletben találhatók: Alsó\_4\_evf\_16\_tmcs\_sanyag7\_FL |
| 5 perc | Felismerik és megnevezik a téli erdő növényeit. Mondanivalójukat több mondat össze-kapcsolásával fejezik ki. | Telefon módszerrel *megbeszélik* milyen növényekkel találkozhatott az apa útja során. | Kérdést *fogalmaz* *meg*: „”Milyen növényekkel találkozhatott az apa útja során?”*Irányít*, *ellenőrizi* a párok „telefonbeszélgetését” | frontálisan irányított páros munka |  |  |
| 5 perc | Minden tanuló bekapcsolódik a kooperatív munkába.A feladat megoldása során együttműködnek társaikkal, figyelnek egymásra. | Az előzetes felkészülés alapján az ***erdészek csoportja*** *beszámol* az osztály tanulóinak néhány erdei növény jellemzőiről (tölgy, bükk, fenyő, moha). Egy-egy növényt a csoporton belül egy-egy gyerek ismertet, közben kivetíti vagy nyomtatott formában a táblára kiteszi az adott növény képét.Amennyiben ppt-t vagy prezit készítettek a gyerekek, azt mutatják be. | *Kihívja* a meteorológus csoportot a beszámoló megtartására. | kooperatív munka,frontális munka | a növények képének és leírásának nyomtatott változataa növények képének kivetítése esetén számítógép és interaktív tábla | Koncentráció a környezetismeret tantárggyalA növényekről leírások a következő mellékletben találhatók: Alsó\_4\_evf\_16\_tmcs\_sanyag15\_FL |
| 5 perc | Minden tanuló bekapcsolódik a kooperatív munkába.A feladat megoldása során együttműködnek társaikkal, figyelnek egymásra. | Az előzetes felkészülés alapján a ***vadászok csoportja*** *beszámol* az osztály tanulóinak arról, hogy milyen állatok lábnyomainak néztek utána. Egy-egy állatot és a hozzá tartozó lábnyomot a csoporton belül egy-egy gyerek ismertet, közben kivetíti vagy nyomtatott formában a táblára kiteszi az adott állat és a hozzá tartozó lábnyom képét.Amennyiben ppt-t vagy prezit készítettek a gyerekek, azt mutatják be. | *Kihívja* a meteorológus csoportot a beszámoló megtartására. | kooperatív munka, frontális munka | az állatok és lábnyomok képének nyomtatott változataaz állatok és lábnyomok kivetítése esetén számítógép és interaktív tábla | Koncentráció a környezetismeret tantárggyal |
| 2 perc | Elfogadják csoporttársaknak a véletlenszerűen csoportjukba került gyerekeket. Együttműködnek társaikkal a feladatmegoldás során. | Az eddig együtt dolgozó csoportok *átrendeződnek*. A csoportok tagjai egymás mögé állnak (meteorológusok az első oszlopba, néprajzkutatók a második oszlopba, erdészek a harmadik oszlopba, vadászok a negyedik oszlopba). Így minden csoport egy-egy oszlopot alkot. Az oszlopokban elől álló tanulók kilépnek, ők alkotják meg az első új csoportot. Az oszlopokban a második helyen állók alkotják meg a második új csoportot, a harmadik helyen állók a harmadik új csoportot stb. Így minden csoportban lesz egy meteorológus, egy néprajzkutató, egy erdész és egy vadász.  | *Irányítja* a csoportok kialakítását. | frontális |  | Szükség esetén 4 főnél több tanulóból is állhat egy csoport. |
| 15 perc | Csoportosítják különböző fák tulajdonságait. Hibátlanul megoldják a feladatot. Minden tanuló bekapcsolódik a kooperatív munkába. | A diákok a feladatlapot *oldják* *meg* az előzetesen kiosztott ismeretterjesztő hozzáférések alapján (lásd: levél). Az osztályterem padjaira a feladatlap 2-2 feladatát helyezi ki a pedagógus, a csoportok forgószínpad-szerűen körbejárnak, s megoldják a feladatokat kooperatív munkában. Mivel minden csoportban van erdész, vadász, meteorológus és néprajzkutató, minden feladat megoldásához ért valamelyik tanuló. Természetesen a többi tanuló is bekapcsolódik a feladatmegoldásba. | A feladatlapot a pedagógus előzetesen *feldarabolja*, s minden asztalra 2-2 feladatot *helyez* *ki* belőle.*Koordinálja*, *ellenőrzi* a feladatot | kooperatív munkaforgószínpad módszer | Feladatlap csoportmunkáhozképek, termések, rajzok | A feladatlap az alábbi mellékletben található: Alsó\_4\_evf\_16\_tmcs\_sanyag8\_FL |
| 10 perc | Előzetes felkészülés után felismerik állatok lábnyomait. | A tanteremben elhelyezett nyomokat megkeresik a gyerekek: a csoport tagjai minden nyomot felkutatnak, a tagok más-más állat lábnyomát keresik. Amennyiben azonos lábnyommal térnek vissza a csoport asztalához, az azonos lábnyomot találók közül az egyik tanuló újra elindul, visszahelyezi a „rosszul” elhozott lábnyomot, s keres helyette másikat. A tanulók feladata a lábnyomok felismerése. Feladatlapon az állat képe mellé *ragasztják* a megtalált lábnyomot. | *Koordinálja*, *irányítja*, *ellenőrzi* a diákokat | futár módszer | nyomok képe kivágva | Csoportból minden nyomot más nyomvadász kutat fel, ha van lehetőség a learningapps „*Nyomkereső”* feladatát is használhatjuk. (Egyszerű párosítás)A feladat az alábbi linken érhető el:<https://learningapps.org/display?v=pfr5tb0ya18>A nyomkereső játék nyomtatható változata az alábbi mellékletben található: Alsó\_4\_evf\_16\_tmcs\_sanyag10\_FL |
| 10 perc | Az elkészült munkákat a gyerekek rendezik, bemutatják, lezárják a természettudományos részt és előkészítik a közösségre, közös élményekre, közös örömre, utaló részt. | A gyerekek a feladatlapokat *kihelyezik* a faliújságra. *Összevetik*, *összehasonlítják* a csoportok megoldásait. | *Ellenőriz*, *értékel*. Értékeli a csoportok munkáját tartalmi és az együtt munkálkodás szempontjából. Jutalomként egy kisebb „lábnyomos” képet, verset ad minden gyermeknek. A verset felolvassa, ezzel átvezeti a következő foglalkozásrészbe a gyerekeket. | frontális | Jutalom vers: Lábnyomok Túrmezei Erzsébet fordítása | A vers az alábbi mellékletben található: Alsó\_4\_evf\_16\_tmcs\_sanyag11\_FL |
| 5 perc | Megjelenítik, megfogalmazzák, hogy az apának milyen gondolatai lehettek a hazafelé vezető úton. | Egymással szemben két sorban *megállnak* a gyerekek. Egy gyermeket *kiválasztunk*, aki az apa szerepébe lép. *Megjeleníti* a nehéz lépteket, arckifejezésével is *utal* arra, hogy milyen érzések dúlnak benne. Ahogy *elhalad* a sorfal között, a gyerekek *kihangosítják* az apa gondolatait. | A pedagógus is *beállhat* a sorfalba. Ő is *elmondja* gondolatait. Például:* De jó, hogy segíthettem Pista bácsinak!
* Mit fogok mondani a gyerekeknek?
* Mennyei Atyám, segíts abban, hogy Pista bácsihoz eljöhessünk holnap a gyerekeimmel együtt!
 | frontálisegyéni | tér biztosítása a teremben |  |
| 10 perc | Igei üzeneteket kapcsolnak össze a történetben olvasott helyzettel. | Egy-egy karácsonyfadísz sablonra *válasszanak* Igét, melyet *ráírnak* a kivágott formára. Csoportban választják ki az az Igét, amelyik szerintük kapcsolódik a történethez. *Felhelyezik* egy képzeletbeli fára. (Táblára rakják a kicsi formákat, úgy, hogy egy karácsonyfa jelenjen meg) | *Elmondja* a tanulóknak, hogy az apa a hazafelé vezető úton képzeletben felöltöztette a fát. Tegyék a díszeket a táblára és közben olvassák fel a választott Igét! Mindenki készít egy díszt, a közösen választott Igét írjátok rá! | csoportmunkaegyéni munka | sablonok, igék | Táblaképe, melybe a díszeket helyezik a diákok: KapcsolÃ³dÃ³ kÃ©pAz igék és a formák az alábbi mellékletben találhatók:Alsó\_4\_evf\_16\_tmcs\_sanyag12\_FL |
| 10 perc | A szövegből a megadott szempont szerint mondatot keresnek. Röviden, tömörem megfogalmaznak, elmondanak egy érzést. | Betűvadászat, mondatvadászat. A gyerekek a táblán megjelenített (vagy ppt) magánhangzósorhoz tartozó mondatot *keresik* *meg*. („Végre mindannyian együtt vagyunk idehaza”) | *Ismerteti* a feladatot, *ellenőriz*, majd beszélgetést *kezdeményez* a családi közösség fontosságáról: Mit jelent számotokra a család? Ablak módszer: Érzések megfogalmazása lehet egy szólehet egy szókapcsolatlehet egy mondat a válasz. | Szövegben keresés:páros munka Az ablak módszer: frontális - körben állva mondják el érzéseiket | Egy képet, körbe adogatunk, amikor a családról mondják el érzéseiket. | A kép az alábbi mellékletben található: Alsó\_4\_evf\_16\_tmcs\_sanyag13\_FLA kép festője: Francisco BayeuA Museo del Prado a Madridi Nemzeti Múzeum képtárában található. |
| 3 perc | Mozgósítják előzetes ismereteiket: Jézus születésének elmondása | Családot *alakítanak* a csoportok. *Megfogják* egymás kezét. 1. *Felelevenítik* Jézus születésének történetét.
2. Emberekről, szegényekről, hatalmasokról beszélnek, akik találkoztak Jézussal, akiknek segített Jézus.
3. Rokonokról, barátokról, ismerősökről beszélgetnek.
 | A tanító *kiosztja* a csoportok feladatát. Képeket *vetít*, melyek segítik a gyerekeket.A csoportok beszélgetésébe *belehallgat* és *be* *is* *kapcsolódik*. | csoportmunka | számítógép, interaktív tábla | A kivetítendő képek az alábbi mellékletben találhatók: Alsó\_4\_evf\_16\_tmcs\_sanyag14\_FL |
| 5 perc | Átélik a közösséghez tartozás élményét, éneket tanulnak közösen. | *Meghallgatják* az éneket:Füle Lajos: Visszajön | *Segíti* az énektanulást. | frontális | Ének szövege<https://keresztyenversek.wordpress.co/m/tag/varakozas>Az Úrnak zengjen az ének – Ifjúsági énekeskönyv |  |
| 10 perc | Megfogalmazzák saját élményeiket, tapasztalataikat, bizonyságtételüket. | Istennel azért jó közösségben lenni… kezdetű mondatot mindenki *befejezi*. Körben állva *mondják* *el*. | A tanító is *elmondja*, hogy számára mit jelent Istennel közösségben lenni. | frontális |  | Ezt a feladatot tehetjük a témanap lezárására is, amelyre meghívjuk a szülőket. A szülőket is bevonhatjuk ebbe a feladatba. Megtanítjuk számukra is az éneket. Elfogyasztjuk a szülők által készített mézeskalácsokat. |
| Az osztály a pedagógussal közösen eldöntheti, hogy a karácsonyi ünnepséget csak osztálykereten belül ünnepli meg, meghívja rá a szülőket vagy esetleg más osztályokat.Amennyiben van az osztályban vagy az ismeretségi körben meteorológus, néprajzkutató, vadász vagy erdész foglalkozású szülő, ismerős, ő is bevonható a témanapba, mesélhet foglalkozásáról a gyerekeknek. Ezt meg lehet tenni a témanap keretein belül – amennyiben belefér –, de megtehető a témanapot követő hét valamelyik napján is. |